b'\n_START_ARTICLE_\nAntero Lindgren\n_START_PARAGRAPH_\nAntero Lindgren (s. 1980 Lohja) on suomalainen laulaja, kitaristi ja s\xc3\xa4velt\xc3\xa4j\xc3\xa4-sanoittaja, joka julkaisi ensimm\xc3\xa4isen albuminsa, Mother, helmikuussa 2012. Lindgren julkaisi toisen albuminsa Talking with the Dead 3. toukokuuta 2013. Lindgren \xc3\xa4\xc3\xa4nestettiin YleX:n ja Rumban Tulevaisuuden tusina 2013 -asiantuntija\xc3\xa4\xc3\xa4nestyksess\xc3\xa4 vuoden lupaukseksi vuonna 2012._NEWLINE_Mother-albumiin Lindgren s\xc3\xa4velsi ja sanoitti kaikki kappaleet itse. Albumin ensipainos oli 1000 kappaletta ja se on myyty loppuun. Albumin "Cigarette stump" sek\xc3\xa4 "Mother" -kappaleesta on tehty my\xc3\xb6s musiikkivideo. Kriitikot ovat ylist\xc3\xa4neet Mother-albumia._NEWLINE_Levyill\xc3\xa4 sek\xc3\xa4 keikoilla soittaa joitakin tunnettuja muusikoita, kuten Joensuu 1685 ja Siinai-yhtyeiss\xc3\xa4 vaikuttava Risto Joensuu sek\xc3\xa4 soolouraa luova Topi Saha. _NEWLINE_Antero Lindgren asuu Helsingiss\xc3\xa4 vaimonsa ja kahden lapsensa kanssa.'